הקרודים

הקרודים (במקור: The Croods) הוא סרט הרפתקאות קומי אמריקאי בהנפשה ממוחשבת של דרימוורקס מ-2013. הסרט בוים על ידי קירק דה מיקו וכריס סנדרס, שגם כתבו את התסריט. עלילת הסרט מתרחשת בתקופה בדיונית המכונה "הקרודאוס", ומציגה את מעלליה של משפחת קרוד. לאחר רעידת אדמה שמחריבה את ביתה, ובאזהרה מפני אפוקליפסה ממשמשת ובאה, מוצאת עצמה המשפחה בחיפוש אחר בית חדש ביערות. במהלך מסעה, פוגשת המשפחה בזר, גיא, אשר מגלה לה את הקידמה וחושף בפניה המצאות חדשניות, ובכך משנה את אורח חייה מקצה לקצה. או אז, עולים יחסי המשפחה על שרטון - האב, גרוג, דובק בפרימיטיביות, ומסרב לקבל את ההתפתחויות האחרונות, בעוד הבת, איפ, נדהמת וממרידה את השאר. על אף היותה מפולגת, צריכה המשפחה להתאחד על מנת להתמודד עם סכנות הטבע ולמצוא בית חדש. על אף שזכה להצלחה מסחרית, קיבל הסרט ביקורות מעורבות ממבקרי הקולנוע שנחלקו בדעתם אודות טיבו. ההכנסות מהקרנותיו המסחריות בבתי קולנוע סביב העולם זיכו אותו ב-$587,204,668, אך באתרי הסקירה "Rotten Tomatoes" ו-"Metacritic" הוא זכה לציונים של 71% ו-55 בלבד, בהתאמה. על אף זאת, הוא היווה "החייאה" עבור אולפני ההפקה שהיו נתונים אז תחת משבר כלכלי בזכות רווחיו, והמשך לו בשם "הקרודים 2: עידן חדש" יצא לאקרנים ב-23 בדצמבר 2020. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. הסרט מספר את עלילת משפחת הקרודים הקדמונית שנאלצת לעבור מהבית שלה [מערה] לאחר שהוא נהרס באסון טבע. משפחת הקרודים מחפשת מערה חדשה כאשר בדרך היא נתקלת בשלל חוויות: בדרך המשפחה מוצאת את גיא, נער שאותו פגשה איפ, והוא עוזר להם בכך שמדליק מדורות בלילה, הם מתפתחים שכלית ולומדים המון דברים חדשים, כמו איך ליצור מלכודות, ואיך להדליק אש. איפ מתאהבת בגיא אך אביה גראג אינו מרוצה. הוא שונא את גאי מכיוון שכולם הולכים איתו ושוכחים ממנו. במהלך הסרט גראג מקווה בכל רגע שסבתא של איפ תמות ויהיה להם יותר קל בלעדיה, אך היא לא מתה ובסופו של דבר הוא מתחיל לחבב אותה ואת קיומה. הסרט נגמר בכך שלמשפחה יש הרבה חיות מחמד, כמו חתול המוות, לוויתן היבשה והאריה ינשוף. בסוף הסרט איפ מציינת שהם כבר לא כל כך אנשי מערות, ויותר אנשים מתקדמים עם הרבה רעיונות. הסרט הוכרז במאי 2005, בשם "התעוררות הקרודים", כחלק מעסקת שיתוף פעולה בין אולפני ארדמן לאולפני ההנפשה של דרימוורקס ליצירת סרטי סטופ מושן. קירק דה מיקו, שעבד באותו זמן עם ג'ון קליז על עיבוד לספרו של רואלד דאל "הטוויטים", הוזמן על ידי דרימוורקס להעיף מבט על כמה רעיונות אפשריים לסרט, כדי לראות אם הוא יימצא משהו שהוא ירצה לעבוד איתו. בהתבסס על רעיון לסיפור אודות שני אנשי מערות, ממציא ולודיט, שנולד מתוך "התעוררות הקרודים", הוא כתב כמה טיוטות לתסריט. דה מיקו פיתח את הפרויקט כסרט קומדיה, והוא הציב במרכזו עלילת חברות בין שני אנשי מערות. בינואר 2007, עם תום עסקת שיתוף הפעולה בין ארדמן לדרימוורקס, זכויות ההפקה עברו לזו השנייה. במרץ, כריס סנדרס הצטרף לדרימוורקס, במטרה לביים את הסרט ועם כוונה לשכתב את התסריט באופן משמעותי. בניגוד לדה מיקו, סנדרס פיתח את הפרויקט כסרט מסע אודות משפחה של אנשי מערות, והוא שאב השראה מ"מיס סנשיין הקטנה" בנוגע להתפתחות המשפחה במהלך מסעה. סדרת הטלוויזיה "משפחת קדמוני" השפיעה על הסרט בכל הקשור לייצוג של אנשי מערות, אך עם ההתקדמות בפיתוחו, דווקא "28 ימים אחרי" היווה את ההשראה המרכזית לכך. בספטמבר 2008, על מנת שיוכל להתמקד בהפקת "הדרקון הראשון שלי", סנדרס השהה את הפיתוח של "התעוררות הקרודים". במאי 2009, אושר כי דה מיקו וסנדרס יביימו את הסרט יחדיו, וכן נודע ששמו שונה ל"הקרודים". הפקת הסרט החלה במרץ 2012, כשצאתו לאקרנים נקבעה ל-1 במרץ 2013. אך מאוחר יותר, הוא נדחה ל-22 במרץ. הצגת הבכורה של הסרט התקיימה ב-15 בפברואר 2013, כחלק מפסטיבל הסרטים הבינלאומי בברלין בהקרנה מחוץ לתחרות שיועדה לצוות ההפקה, למקורבים ולעיתונאים. בארצות הברית, החלו הקרנות הסרט באופן רשמי ב-22 במרץ, ובישראל יום קודם לכן, ב-21 במרץ. בנוסף להפצה בגרסתו הרגילה, הסרט הוקרן במקומות מסוימים גם בגרסת 4DX. לקראת סוף השנה, ב-1 באוקטובר, החלו לצאת לשווקים מהדורות המדיה הביתית של הסרט - DVD ו-Blu-Ray. "The Croods (Music from the Motion Picture)‎", פסקול הסרט, בכתיבת אלן סילבסטרי, יצא לאור ב-15 במרץ 2013 בהפצה דיגיטלית על ידי חברת התקליטים "Relativity Music Group" וב-26 במרץ בעותק פיזי על ידי "Sony Classical Records". ‏"Shine Your Way", סינגל מתוך הפסקול, יצא יחד עם ההפצה הדיגיטלית. "הקרודים" זכה לביקורות מעורבות. אתר הסקירה "Rotten Tomatoes" העניק לסרט ציון של 71%, על פי ציון ממוצע של 6.5/10 בהתבסס על 140 ביקורות (100 "טריות" ו-49 "רקובות"). באתר הסקירה "Metacritic" הוא זכה לציון של 55, בהתבסס על 30 ביקורות (14 חיוביות, 14 מעורבות ו-2 שליליות). חברת הסקרים "CinemaScore" נתנה לסרט ציון "A". מהקרנותיו המסחריות בבתי קולנוע סביב העולם, "הקרודים" גרף הכנסות של $587,204,668, מתוכן $187,168,425 בצפון אמריקה (31.9%) ו-$400,036,243 בשאר העולם (68.1%). עם הכנסות אלו, הוא זוכה להתמקם כסרט האחד עשר בהכנסותיו ב-2013, וכן גם כסרט ה-167 בהכנסותיו בכל הזמנים. בחישוב כל הוצאות התקציב, רווחיו נעמדים על כ-$106,500,000. לאחר הכישלון היחסי של "שומרי האגדות" ב-2012, שהוביל לארגון מחדש של דרימוורקס דרך שורת קיצוצים ופיטורים, הצלחתו של סרט זה היוותה מעין "החייאה" עבור אולפני ההפקה. גם בישראל, בדומה לשאר העולם, "הקרודים" נחל הצלחה - במהלך 2013 נמכרו לו כ-230,000 כרטיסים, והקרנותיו המסחריות בבתי קולנוע בסופי השבוע הניבו הכנסות של כ-$2,223,364. מהדורות המדיה הביתית של הסרט הניבו גם הן לא מעט הכנסות, הנעמדות על כ-$79,873,668 - כ-$41,896,985 מ-2,328,140 עותקי DVD, וכ-$30,098,502 מ-1,210,661 עותקי Blu-Ray. ערך מורחב – הקרודים 2: עידן חדש כחודש לאחר צאתו לאקרנים של "הקרודים", באפריל 2013, נודע כי דרימוורקס החלה בפיתוח המשך, עם כוונה לכך שדה מיקו וסנדרס ישובו לכס הבימוי. בספטמבר, אושר כי קייג', סטון וריינולדס יחזרו אל אולפן ההקלטות וייתרמו את קולם פעם נוספת עבור דמויותיהם. לאחר מספר עיכובים ודחיות, דרימוורקס הכריזה על צאתו של ההמשך לאקרנים ב-2020. דה מיקו וסנדרס, שיועדו לשוב ולביים גם את ההמשך, בחרו לוותר על הדבר ועברו להתמקד בפרויקטים אחרים, ובמקומם נשכר למלאכה ג'ואל קרופורד. על אף פגיעתה האנושה של מגפת הקורונה בתעשיית הסרטים האמריקאית, ההפקה על הסרט נמשכה כסדרה וללא שום עיכובים בזכות עבודה מהבית. ערך מורחב – עידן הקרודים סדרת טלוויזיה, בשם "עידן הקרודים", עלתה לשירות הזרמת המדיה "Netflix" ב-24 בדצמבר 2015. בניגוד לסרט, שהופק בהנפשה ממוחשבת, הסדרה נעשתה בהנפשה קלאסית. עלילת הסדרה מתארת את קורות חיי המשפחה בטרם מאורעות הסרט, זאת על מנת שלא לפגוע בהמשכיות היקום ולהשאיר את הפתח עבור ההמשך. איש מצוות שחקני הקול המקוריים של הסרט אינו שב לסדרה, ואלו הוחלפו בידי אחרים. הסדרה הסתיימה ב-7 ביולי 2017, לאחר 4 עונות שהתפרשו על פני 52 פרקים. מדיה וקבצים בנושא הקרודים בוויקישיתוף אתר האינטרנט הרשמי של הקרודים (באנגלית) "הקרודים", במסד הנתונים הקולנועיים IMDb (באנגלית) "הקרודים", באתר נטפליקס "הקרודים", באתר AllMovie (באנגלית) "הקרודים", באתר Rotten Tomatoes (באנגלית) "הקרודים", באתר Box Office Mojo (באנגלית) "הקרודים", באתר Metacritic (באנגלית) "הקרודים", תסריט הסרט באתר Scripts.com (באנגלית) "הקרודים", במסד הנתונים הקולנועיים KinoPoisk (ברוסית) "הקרודים", במיזם "אישים" לתיעוד היצירה הישראלית מור אלזון, "הקרודים": קדחת המערות זה דווקא כיף, באתר ynet, 21 במרץ 2013 דורון פישלר‏, "הקרודים": סרט פרימיטיבי וכיפי במיוחד, באתר וואלה, 27 במרץ 2013 הקרודים, Box Office Mojo הקרודים, Rotten Tomatoes הקרודים, Metacritic Lucas Shaw, ‏DreamWorks Animation to Lay Off 350 Employees, ‏The Warp, ‏27 בפברואר 2013 Mike Fleming Jr.‎, ‏2013 Most Valuable Blockbuster – #6 'Fast & Furious 6′ Vs. #11 'The Croods'; #3 'Despicable Me 2′ Vs. #14 Star Trek Into Darkness'‎, ‏Deadline Hollywood, ‏21 במרץ 2014 Amid Amidi, ‏Dreamworks Confirms 'The Croods' Sequel Is Back On, And Announces 'Spooky Jack, ‏Cartoon Brew, ‏19 בספטמבר 2017 Anthony Breznican, ‏FIRST LOOK: Emma Stone as cavegirl in DreamWorks Animation's 'The Croods' -- EXCLUSIVE, ‏Entertainment Weekly, ‏31 באוגוסט 2012 הקרודים, במיזם "אישים" לתיעוד היצירה הישראלית David Rooney, ‏The Croods: Berlin Review, ‏The Hollywood Reporter, ‏15 בפברואר 2013 DreamWorks and Aardman Are in for a 'Crood Awakening'‎, ‏אולפני ההנפשה של דרימוורקס, ‏12 במאי 2005 'Wallace & Grommit' bring clay to Cannes‎, ‏MSNBC, ‏12 במאי 2005 Claude Brodesser, ‏'Twits' pic pleases Cleese‎, ‏Variety, ‏4 בפברואר 2004 Web Behrens, ‏The Croods directors Chris Sanders and Kirk De Micco - Interview, ‏Time Out Chicago Kids, ‏29 במרץ 2013 Kirk DeMicco: Monkey Business, ‏Total Sci-Fi Online, ‏15 ביולי 2008 אמיר קמינר, "רצינו ליצור אנשי מערות על סטרואידים", באתר ynet, 13 במרץ 2013 Ben Fritz, ‏Aardman, DWA end partnership, ‏וראייטי, ‏30 בינואר 2007 Ben Fritz, ‏Sanders joins DreamWorks, ‏וראייטי, ‏27 במרץ 2007 Amid Amidi, ‏UPDATE: Chris Sanders Still Crood and Directing Dragon, ‏Cartoon Brew, ‏25 במרץ 2008 DreamWorks Animation Announces Plans to Release Five Feature Films Every Two Years, ‏אולפני ההנפשה של דרימוורקס, ‏28 במאי 2009 Jhon Horn, ‏'How to Train Your Dragon' was fire-tested during whirlwind production, ‏Los Angeles Times, ‏12 במרץ 2010 DreamWorks Animation Announces Feature Film Release Slate Through 2014, ‏אולפני ההנפשה של דרימוורקס, ‏8 במרץ 2011 DreamWorks Animation Shifts 'The Croods'‎, ‏Deadline, ‏4 באפריל 2011 הקרודים, פסטיבל הסרטים הבינלאומי בברלין "הקרודים", עין הדג Straub Ádám, ‏4DX: Hátba rúg a szék az első magyar élménymoziban, ‏ORIGO, ‏14 במרץ 2013 (בהונגרית) The Croods Officially Announced, ‏Blu-Ray, ‏1 באוגוסט 2013 The Croods Blu-ray 3D, Blu-ray and DVD Arrive October 1st, ‏Movie Web, ‏1 באוגוסט 2013 The Croods (Music from the Motion Picture)‎, ‏Amazon ‘The Croods’ Soundtrack Announced‎, ‏Film Music Reporter, ‏20 בפברואר 2013 Ryan J. Downey, ‏'The Croods' Shocks Box Office With $44.7 Million Debut, ‏MTV News, ‏25 במרץ 2013 שוברי הקופות העיקריים ברחבי העולם - 2013, ‏Box Office Mojo שוברי הקופות העיקריים ברחבי העולם בכל הזמנים, ‏Box Office Mojo DreamWorks Animation SKG Management Discusses Q2 2013 Results - Earnings Call Transcript, ‏Seeking Alpha, ‏31 ביולי 2013 יאיר רוה, שוברי הקופות בישראל בשנת 2013, פנאי פלוס, 26 בדצמבר 2013 הקרודים - הכנסות זרות: ישראל, Box Office Mojo The Croods - Video Sales, ‏The Numbers; מעודכן לפברואר 2014 The Croods 2 in the Works at DreamWorks Animation, ‏Coming Soon, ‏17 באפריל 2013 Silas Lesnick, ‏Nicolas Cage, Ryan Reynolds and Emma Stone Confirmed for The Croods 2, ‏Coming Soon, ‏9 בספטמבר 2013 Sony Pictures Animation Unveils Varied Upcoming Slate (הודעה לעיתונות), 18 בינואר 2017 Carolyn Giardina, ‏'Croods 2' Finds Its Director (Exclusive)‎, ‏The Hollywood Reporter, ‏18 באוקטובר 2017 Anthony D'Alessandro, ‏How Animated Pics Like 'Tom & Jerry', 'SpongeBob Movie', 'Sing 2', Skydance's 'Luck' & More Are Working Through The COVID-19 Crisis, ‏Deadline, ‏8 במאי 2020 Denise Petski, ‏Lego's 'Bionicle' & DreamWorks' 'Croods' Among 7 Kids Series Ordered By Netflix, ‏Deadline Hollywood, ‏1 באוקטובר 2015 ARIANA BACLE, ‏What's new on Netflix in December, ‏Entertainment Weekly, ‏24 בנובמבר 2015 Scott Thill, ‏'Dawn of The Croods': Brendan Hay Discusses Building A Kinder, Gentler Animated Apocalypse‎, ‏Cartoon Brew, ‏6 בינואר 2016 Jerry Beck, ‏EXCLUSIVE CLIP: Dreamworks/Netflix Animated "Dawn Of The Croods"‎, ‏Animation Scoop, ‏23 בדצמבר 2015 Mercedes Milligan, ‏Clip: 'Dawn of the Croods' Season 3 Premieres Friday, ‏Animation Magazine, ‏6 באפריל 2017 Dawn of the Croods - Credits, ‏Behind The Voice Actors Brendan Hay, ‏Most likely, yes.‎, ‏Twitter, ‏9 ביולי 2017